CELEX: 52008PC0609
Language: mt
Date: 2008-10-02
Title: Proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni

Avviż Legali Importanti

|

52008PC0609

Proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni  /* KUMM/2008/0609 finali */  

	[pic] | KUMMISSJONI TAL-KOMUNITAJIET EWROPEJ |Brussel 2.10.2008KUMM(2008) 609 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni(preżentata mill-Kummissjoni)MEMORANDUM TA’ SPJEGAZZJONIIl-Ftehim Interistituzzjonali tas-17 ta' Mejju 2006[1] jippermetti li jiġi mobilizzat il-Fond Ewropew ta' Aġġustament għall-Globalizzazzjoni permezz ta' mekkaniżmu ta' flessibbiltà, fi ħdan il-limitu massimu annwali ta' EUR 500 miljun, lil hinn mill-intestaturi rilevanti tal-qafas finanzjarju. Ir-regoli tal-eliġġibbiltà applikabbli għall-kontribuzzjonijiet mill-Fond huma stipulati fir-Regolament (KE) Nru 1927/2006[2] tal-Parlament Ewropew u tal-Kunsill.Is-servizzi tal-Kummissjoni flew bir-reqqa l-erba’ applikazzjonijiet li ppreżentat l-Italja skont ir-Regolament (KE) 1927/2006 u b'mod partikolari l-Artikoli 2, 3, 4, 5 u 6 tiegħu.Fil-qosor, l-aktar elementi importanti tal-evalwazzjonijiet huma dawn:Il-każijiet EGF/2007/05/IT/Sardenja, EGF/2007/06/IT/Pjemonte, EGF/2007/07/IT/ Lombardija u EGF/2008/01/IT/Toskana1. L-applikazzjonijiet ġew ippreżentati mill-Awtoritajiet Taljani lill-Kummissjoni f'dawn il-ġranet: Sardenja fid-9 ta’ Awwissu 2007, il-Pjemonte fl-10 ta’ Awwissu 2007, il-Lombardija fis-17 Awwissu 2007 u t-Toskana fit-12 ta’ Frar 2008. L-erba’ applikazzjonijiet kienu bbażati fuq il-kriterji ta' intervent speċifiku tal-Artikolu 2(b) tar-Regolament tal-Parlament Ewropew u tal-Kunsill (KE) Nru 1927/2006 u ġew ippreżentati fl-iskadenza ta' 10 ġimgħat kif stipulat fl-Artikolu 5 ta’ dak ir-Regolament.2. L-Italja ppreżentat l-erba’ applikazzjonijiet taħt il-kriterju ta’ intervent ta’ Artikolu 2(b) tar-Regolament (KE) Nru 1927/2006, li jirrekjedi minimu ta' 1,000 sensja fuq perjodu ta’ 9 xhur f’settur NACE ( klassifikazzjoni statistika ta’ attivitajiet ekonomiċi) Reviżjoni 2[3] f’reġjun wieħed jew żewġ reġjuni kontigwi (NACE Reviżjoni 2 Diviżjoni 13 "Manifattura tat-tessuti" f’Kumpaniji fir-Reġjuni ta’ Sardenja, il-Pjemonte, il-Lombardija u t-Toskana).3. L-erba’ applikazzjonijiet juru dawn is-sensji definittivi li ġejjin:-  Sardenja: 1,044 sensja matul il-perjodu ta’ referenza ta’ disa’ xhur mis-27 ta’ Ottubru 2006 sas-26 ta’ Lulju 2007 f’NACE 2 Settur 13[4] (manifattura tat-tessuti), fir-reġjun NUTS II ITG2-Sardenja.-  il-Pjemonte: 1,537 sensja matul il-perjodu ta’ referenza ta’ disa’ xhur mill-1 ta’ Settembru 2006 sal-31 ta’ Mejju 2007 f’NACE 2 Settur 13 (manifattura tat-tessuti), fir-reġjun NUTS II ITC4-il-Pjemonte.-  il-Lombardija: 1,816-il sensja matul il-perjodu ta’ referenza ta’ disa’ xhur mill-1 ta’ Settembru 2006 sal-31 ta’ Mejju 2007 f’NACE 2 Settur 13 (manifattura tat-tessuti), fir-reġjun NUTS II ITC4-il-Lombardija.-  it-Toskana: 1,558 sensja matul il-perjodu ta’ referenza ta’ disa’ xhur mill-1 ta’ Marzu 2007 sat-30 ta’ Novembru 2007 f’NACE 2 Settur 13 (manifattura tat-tessuti), fir-reġjun NUTS II ITE15-it-Toskana.4. Analiżi tar-rabta bejn is-sensji u t-tibdiliet strutturali ewlenin fix-xejriet kummerċjali madwar id-dinja hija bbażata fuq l-informazzjoni li ġejja. L-applikazzjonijiet jiddeskrivu s-sensji fl-erba’ reġjuni fuq sfond ta’ tibdil radikali fid-distribuzzjoni tal-produzzjoni tat-tessuti. Pajjiżi terzi, (speċifikament iċ-Ċina u l-Indja) qed jiddominaw dejjem iktar il-kummerċ dinji tat-tessuti u l-ħwejjeġ, u pajjiżi bħat-Turkija u l-Bangladexx qed ikomplu jżidu s-sehem tagħhom fil-produzzjoni dinjija. Ristrutturar fuq skala kbira fl-industriji Ewropej tat-tessuti u l-ħwejjeġ mis-snin 90 ’il quddiem diġà wassal għal żieda fil-produttività u orjentazzjoni ġdida fil-produzzjoni wasslu għal prodotti ta' kwalità għolja, flimkien ma’ tnaqqis fin-numru tal-ħaddiema b’terz bejn l-1990 u l-2004[5].5. Flimkien mat-tibdil globali fis-suq, il-produttori tat-tessuti fil-Komunità ffaċċjaw kompetizzjoni speċifika u iktar qawwija wara li spiċċa l-Ftehim dwar il-Multifibra (MFA); l-MFA impona kwoti dwar l-ammont ta’ ħwejjeġ u tessuti li setgħu jesportaw il-pajjiżi li qed jiżviluppaw lejn pajjiżi żviluppati. It-tmiem tal-MFA (kif ukoll il-Ftehim dwar it-Tessuti u l-Ħwejjeġ (ATC) li segwih) fl-2005, fetaħ is-swieq Komunitarji tat-tessuti u l-ħwejjeġ għal kompetizzjoni ħielsa mill-pajjiżi li qed jiżviluppaw. Bejn l-2004 u l-2006, kien hemm żieda annwali ta' madwar 10% fil-volum ta' ħwejjeġ importati fil-Komunità. Dan huwa l-aktar relatat ma’ numru ta’ importazzjonijiet ikbar miċ-Ċina, wara li skada l-MFA.Is-sensji fl-Italja segwew it-tendenza fl-industrija tal-ħwejjeġ u l-aċċessorji fil-Komunità lejn delokalizzazzjoni tal-produzzjoni tagħhom għal pajjiżi barra mill-UE fejn l-ispejjeż huma inqas, kif diġà intwera f'applikazzjoni preċedenti għal Malta[6]. Fl-applikazzjonijiet tagħhom, l-awtoritajiet Taljani taw evidenza statistika li s-sensji huma riżultat dirett tas-sitwazzjoni li evolviet fl-industrija globali tat-tessuti.6. L-awtoritajiet Taljani wżaw l-istess ġustifikazzjoni għall-erba’ applikazzjonijiet, jiġifieri li filwaqt li l-iskadenza tal-MFA u l-ATC ma kienux previsti, l-impatt ekonomiku li dan kellu fuq l-industrija tat-tessuti fl-Italja b’mod ġenerali, u speċifikament fl-erba’ reġjuni kien ħafna iktar qawwi milli seta’ kien mistenni. L-awtoritajiet Taljana bassru li t-tmien tal-MFA kien ser ikollu, b’mod globali, impatt moderat fuq il-produzzjoni u l-impjieg. Dan ma kienx il-każ. Bħala riżultat tal-impatt meta skada l-MFA u t-tnaqqis li rriżulta fid-domanda għat-tessuti Taljani, ħafna mill-impriżi fejn ingħataw is-sensji, investew f’serje ta’ titjib teknoloġiku fil-proċess tal-produzzjoni sabiex jippruvaw inaqqsu l-ispejjeż u jvarjaw il-firxa tal-prodotti tagħhom. Madankollu, dawn ma rnexxielhomx jegħlbu tnaqqis qawwi fl-ordnijiet u kompetizzjoni iktar qawwija minn produtturi ta’ tessuti minn pajjiżi terzi.7. L-impatt lokali u reġjonali huwa stipulat kif ġej fl-erba' applikazzjonijiet:-  Sardenja: Il-Provinċja ta’ Nuoro, fejn kien hemm sensji, huwa ċ-ċentru ewlieni ta' produzzjoni tat-tessuti f’Sardenja. Għandha rata qawwija ta’ qgħad (10,8% fl-2006, meta mqabbla mal-medja nazzjonali fl-istess sena ta’ 6,8%), bir-rati l-iktar għolja fost il-kategoriji kemm tal-iżgħar età kif ukoll tal-ikbar età. Fl-2005, ir-rata tal-impjieg f’Nuoro kienet ta’ 51,6%, meta mqabbla mar-rata nazzjonali ta’ 57,5%. L-awtoritajiet Taljani ddikjaraw li l-impatt ta’ dawn is-sensji inħass ħafna fost impjegati li huma diġà fraġili u iżolati.-  Il-kompetittività tal-Pjemonte hija bbażata fuq l-industriji tal-bini u s-servizzi, iktar milli t-tessuti. Madankollu, nofs il-ħaddiema fil-Provinċja ta’ Biellese (“iċ-ċentru” tradizzjonali tal-manifatturaessuti fil-Pjemonte u ż-żona ġeografika li fiha saru madwar 35% tal-applikazzjonijiet tas-sensji) huma involuti fil-produzzjoni, li minnhom terz jaħdmu fil-produzzjoni tat-tessuti. L-impatt fuq is-sensji fil-Pjemonte ġie rifless fiż-żieda ta’ talbiet għal għajnuna mill-Fond Straordinarju għall-Garanzija tal-Pagi (CIGS).-  Il-Lombardija L-awtoritajiet Taljani ppreżentaw stampa ta’ kuntrast bejn il-kompetittività ġenerali tas-setturi li m’humiex fil-produzzjoni tat-tessuti fir-Reġjun, kontra xejra 'l isfel fil-kompetittività tal-produzzjoni tat-tessuti. L-ikbar konċentrazzjoni tal-impriżi tat-tessuti hija f’Milan, Brescia, Varese, Bergamo u Komo u dawn diġà kienu qed imorru lura dawn l-aħħar snin. L-awtoritajiet Taljani jużaw dejta INAIL[7] biex juru li s-sitwazzjoni qed tiggrava fis-settur tat-tessuti f’dawn iż-żoni: in-numru ta’ nies impjegati fis-settur fil-Lombardija naqas minn 22 426 fl-2000 sa 17 267 fl-2004, tnaqqis ta’ madwar 23% f’erba’ snin.-  it-Toskana: In-numru ta’ ditti tat-tessuti fil-Provinċja ta’ Prato, naqas b’kważi 20% bejn l-2002 (5 508) u l-2006 (4 429). In-numru ta’ ħaddiema fl-impriżi tat-tessuti fi Prato naqsu wkoll matul l-istess perjodu, b' 25% (28 600 fl-2002, meta mqabbla ma’ 21 436 fl-2006). L-istatistika reġjonali l-iktar reċenti turi li filwaqt li ġeneralment, ix-xejriet ta’ impjieg reġjonali huma stabbli, in-numru ta’ ħaddiema fl-industrija tat-tessuti qed jonqos (-5,7 % fit-tielet kwart tal-2007, meta mqabbel mas-sena ta’ qabel).B' konklużjoni, f'dawn iċ-ċirkustanzi, is-sensji jistgħu jidhru bħala li għandhom effett negattiv sinifikanti fuq l-ekonomiji lokali tal-erba’ reġjuni kkonċernati.8. Fir-rigward tat-twettiq tal-kriterji stabbiliti fl-Artikolu 6 tar-Regolament (KE) Nru 1927/2006, l-applikazzjoni pprovdiet l-elementi li ġejjin: L-Italja kkonfermat li l-kontribuzzjoni finanzjarja mill-EGF ma tissostitwix miżuri li huma r-responsabbiltà tal-impriżi taħt il-liġi nazzjonali jew ftehim kollettiv u tat assigurazzjonijiet li l-azzjonijiet jipprovdu appoġġ għall-ħaddiema individwali u li mhumiex biex jintużaw għar-ristrutturazzjoni ta' impriżi jew setturi. L-awtoritajiet Taljani kkonfermaw li l-azzjonijiet eliġibbli ma jirċevux għajnuna minn strumenti finanzjarji oħra tal-Komunità.Għaldaqstant, minħabba r-raġunijiet imfissra hawn fuq, qed ikun propost li jiġu aċċettati l-applikazzjonijiet EGF/2007/05/IT/Sardenja, EGF/2007/06/IT/Pjemonte, EGF/2007/07/IT/ Lombardija u EGF/2008/01/IT/Toskana , ippreżentati mill-Italja relatati mas-settur tat-tessuti, peress li ġew ippreżentati provi li dawn is-sensji huma kkawżati minn tibdil strutturali maġġuri fix-xejriet kummerċjali fid-dinja li wasslu għal taqlib ekonomiku serju, li jaffettwa lill-ekonomija lokali. Ġew proposti pakketti koordinati ta' servizzi personalizzati eliġibbli li jilħqu s-somma ta' EUR 70 316 150 għall-erba’ reġjuni li talbu l-kontribut tal-EGF li huwa ta' EUR 35 158 075 .FinanzjamentL-ammont totali annwali disponibbli għall-Fond Ewropew ta' Aġġustament għall-Globalizzazzjoni huwa ta' EUR 500 miljun. Ammont ta’ EUR 3 106 882 diġà ġie mobilizzat għal żewġ applikazzjonijiet u ġew proposti żewġ każijiet oħra għal ammont totali ta’ EUR 10 770 772, li jwassal għal ammont aggregat ta’ EUR 13 877 654 li jfisser li l-ammont li jibqa’ disponibbli huwa ta’ EUR 486 122 346.L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat mill-applikanti.Abbażi tal-erba' applikazzjonijiet għal għajnuna mill-Fond ippreżentati mill-Italja fejn intlaqat is-settur tat-tessuti, l-istimi totali tal-pakketti koordinati ta' servizzi personalizzati li jridu jiġu ffinanzjati huma kif ġej:Servizzi personalizzati li għandhom jiġu ffinanzjati (f'EUR) |Italja /Sardenja 2007/005 | 10 971 000 |Italja /Pjemonte 2007/006 | 7 798 750 |Italja /Lombardija 2007/007 | 12 534 125 |Italja /Toskana 2008/001 | 3 854 200 |Total | 35 158 075 |Wara li fliet bir-reqqa dawn l-erba’ applikazzjonijiet[8], u wara li qieset l-għotja massima possibli mill-Fond stabbilita skont l-Artikolu 10 tar-Regolament (KE) Nru 1927/2006, kif ukoll il-possibiltajiet tar-riallokazzjoni ta' approprjazzjonijiet, il-Kummissjoni qed tipproponi li tuża l-Fond Ewropew ta' Aġġustament għall-Globalizzazzjoni għas-somma totali ta' EUR 35 158 075 , li għandha tkun allokata skont l-intestatura 1a tal-qafas finanzjarju.Dan l-ammont ta' sostenn jippermetti li aktar minn 25 % tal-ammont annwali massimu mwarrab għall-Fond Ewropew ta' Aġġustament għall-Globalizzazzjoni jibqa' disponibbli biex ikun allokat matul l-aħħar erba' xhur tas-sena 2008, kif mitlub mill-Artikolu 12(6) tar-Regolament (KE) Nru 1927/2006.Bil-preżentazzjoni ta' din il-proposta sabiex jiġi użat il-Fond, il-Kummissjoni qed tagħti bidu għall-proċedura ssimplifikata tat-trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-ftehim taż-żewġ fergħat tal-awtorità tal-baġit dwar il-ħtieġa li jiġi użat il-Fond u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-Awtorità tal-Baġit li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, li tinforma lill-fergħa l-oħra u lill-Kummissjoni dwar l-intenzjonijiet tagħha.F'każ ta' nuqqas ta' ftehim minn waħda miż-żewġ fergħat tal-awtorità tal-baġit, tissejjaħ laqgħa formali tat-trijalogu.Il-Kummissjoni se tippreżenta wkoll talba ta' trasferiment sabiex iddaħħal fil-baġit għall-2008 approporjazzjonijiet għall-impenji u għall-ħlasijiet speċifiċi, kif mitlub mill-Punt 28 tal-Ftehim Interistituzzjonali tas-17 ta' Mejju 2006.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-GlobalizzazzjoniIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-ġestjoni finanzjarja tajba[9], u b'mod partikulari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[10], u b'mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni[11],Billi:(1) Il-Fond Ewropew ta’ Aġġustament għall-Globalizzazzjoni huwa intiż sabiex jipprovdi appoġġ addizzjonali għall-ħaddiema ssensjati li jsofru l-konsegwenzi ta' bidliet strutturali ewlenin fix-xejriet kummerċjali dinjin, u sabiex jgħinhom fl-integrazzjoni mill-ġdid tagħhom fis-suq tax-xogħol.(2) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-Fond taħt il-limitu massimu annwali ta’ EUR 500 miljun.(3) L-Italja ppreżentat erba’ applikazzjoni sabiex jiġi mmobilizzat il-Fond, fir-rigward ta’ sensji fis-settur tat-tessuti, fid-9 ta’ Awwissu 2007 għal Sardenja, fl-10 ta’ Awwissu 2007 għall-Pjemonte, fis-17 ta’ Awwissu 2007 għal-Lombardija u fit-12 ta’ Frar 2008 għat-Toskana. Dawn l-applikazzjonijiet jikkonformaw mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006.(4) Il-Fond għandu, għalhekk, jiġi mmobilizzat sabiex jipprovdi kontribut finanzjarju għall-applikazzjonijiet,IDDEĊIDEW KIF ĠEJ:Artikolu 1Għall-baġit ġenerali tal-Unjoni Ewropea għas-sena finanzjarja 2008, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jipprovdi s-somma ta' EUR 35 158 075 f'approprjazzjonijiet ta' impenn u ta' pagament.Artikolu 2Din id-Deċiżjoni għandha tiġi ppubblikata fil- Ġurnal Uffiċjali tal-Unjoni Ewropea .Magħmul fi Brussell,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1[2] ĠU L 406, 30.12.2006, p. 1, kif ikkoreġut mill-ĠU L 48, 22.2.2008, p. 82.[3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta' attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika ĠU L 393, 30.12.2006, p. 1[4] L-awtoritajiet Taljani kkonfermaw li l-klassifika nazzjonali tagħhom ta’ setturi tuża l-kategorizzazzjoni ATECO-ISTAT 2002, li hija bbażata fuq NACE rev. 1.1 (il-leġiżlazzjoni NACE li hija fis-seħħ sal-1 ta’ Jannar 2008). L-impriżi kollha inklużi fil-listi tagħhom (fit-tliet applikazzjonijiet) jinsabu “fit-tieni livell ATECO (u NACE) Settur 17 – 'Produzzjoni tat-tessuti'". Dan huwa ekwivalenti għal NACE Settur 13 fil-kategoriji l-ġodda NACE rev.2.[5] Ewropew tal-Monitoraġġ fuq il-Bidla (EMCC). Setturi Futuri – Tessuti u Ġlud fl-Ewropa: era li spiċċat jew bidu ġdid? (2004)http://www.eurofound.europa.eu/emcc/content/source/tn04004a.htm[6] SEC(2008)1657[7] INAIL: Istituto nazionale per l'assicurazione contro gli infortuni sul lavoro (L-Awtorità Taljana għall-Kumpens tal-Ħaddiema)[8] Il-Komunikazzjonijiet lill-Kummissjoni dwar erba’ applikazzjonijiet biex jiġi mobilizzat il-Fond Ewropew għall-Aġġustament tal-Globalizzazzjoni introdott mill-Italja (SEC(2008) 2414) li jistabilixxi l-analiżi tal-Kummissjoni dwar dawn it-talbiet.[9] ĠU C 139, 14.6.2006, p. 1.[10] ĠU L 406, 30.12.2006, p. 1.[11] ĠU C […], […], p. […]